Diari Oficial de la Generalitat Valenciana


Sumari del DOGV 10944, del 26-02-2025 (2025/3222)

DECRET 31/2025, de 25 de febrer, del Consell, pel qual es crea l’Escola d’Educació Infantil de primer cicle en la localitat de Villar del Arzobispo.
----------------------------------------------------------------------------------------------------------------------------------------------------

### Dades del document

Número de DOGV
:   10102

Data del DOGV
:   26-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/3222

CVE
:   DOKF-M-8898-7545

Data del document
:   25-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

L’article 15 de la Llei orgànica 2/2006, de 3 de maig, d’educació, en la redacció que en fa la Llei orgànica 3/2020, de 29 de desembre, arreplega l’obligació de les administracions públiques d’incrementar de manera progressiva l’oferta de places públiques en el primer cicle d’Educació Infantil amb la finalitat d’atendre totes les sol·licituds d’escolarització de la població infantil de zero a tres anys. A més, en la disposició addicional tercera de l’esmentada Llei orgànica 3/2020, es fa referència a l’elaboració d’un pla de huit anys de duració per a l’extensió del primer cicle d’Educació Infantil, de manera que avance cap a una oferta pública suficient i assequible amb equitat i qualitat, i es garantisca el seu accés. Esta implantació progressiva tendirà a l’extensió de la gratuïtat i, així, es prioritzarà l’accés de l’alumnat en situació de risc de pobresa i exclusió social, i d’aquells xiquets en situació de baixa taxa d’escolarització.

D’acord amb els estudis de planificació educativa, en el municipi de Villar del Arzobispo resulta oportú i convenient oferir un centre docent que permeta cobrir part de la demanda d’escolarització de l’etapa de primer cicle d’Educació Infantil i garantir una escolarització de l’alumnat en les millors condicions possibles, afavorint la conciliació de la vida familiar i laboral i permetent l’optimització de tots els recursos per a la impartició de cada una de les ensenyances, atés que l’Ajuntament de l’esmentat municipi disposa de la infraestructura necessària.

L’Ajuntament de Villar del Arzobispo, en la sessió plenària celebrada el 22 de desembre de 2021, va acordar posar a la disposició de la Generalitat Valenciana, a través de la conselleria competent en matèria d’educació, el solar municipal i l’edifici escolar de la seua propietat situat en esta parcel·la, situat en l’avinguda de la Diputació, número 10, de la localitat. Este edifici formarà part de la xarxa de centres educatius de titularitat de la Generalitat com a escola d’Educació Infantil de primer cicle.

L’edifici escolar complix els requisits previstos en el Decret 2/2009, del Consell, pel qual s’establixen els requisits mínims que han de complir els centres que impartixen primer cicle d’Educació Infantil, segons acredita l’informe tècnic emés respecte a la proposta d’infraestructures de les instal·lacions i el seu ús educatiu.

L’article 13 de la Llei orgànica 8/1985, de 3 de juliol, reguladora del dret a l’educació, establix que tots els centres tindran una denominació específica. En l’article 5.9 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyances d’Educació Infantil o d’Educació Primària, s’establix que, en el cas de centres públics de nova creació, la denominació específica serà determinada per la conselleria competent en matèria d’educació; el consell escolar municipal o, en defecte d’això, l’ajuntament on estiga radicat, haurà de manifestar el seu acord o proposar una denominació específica. L’Ajuntament de Villar del Arzobispo no ha acordat proposar denominació per a l’Escola d’Educació Infantil de primer cicle que es crea.

La posada en funcionament i el manteniment durant el curs escolar 2022-2023 de les unitats de primer cicle d’Educació Infantil amb les quals es crea esta escola es finança pel Pla de Recuperació, Transformació i Resiliència, component 21, Modernització i digitalització del sistema educatiu, inclosa l’educació primerenca de 0-3 anys, del Ministeri d’Educació, Formació Professional i Esports, d’impuls d’escolarització en el primer cicle d’Educació Infantil amb noves places de titularitat pública, amb càrrec al mecanisme de recuperació transformació i resiliència (MRR), finançat per la Unió Europea – Next Generation EU.

Per això, de conformitat amb el que establix l’article 17 de la Llei orgànica 8/1985, de 3 de juliol, reguladora del dret a l’educació; la Llei orgànica 2/2006, de 3 de maig, d’educació, i l’article 3 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyances d’Educació Infantil o d’Educació Primària, a proposta del conseller d’Educació, Cultura, Universitats i Ocupació, i en virtut de les competències que m’atribuïx l’article 18 de la Llei 5/1983, del Consell, prèvia deliberació del Consell, en la reunió del día 25 de febrer de 2025,

DECRETE

*Article 1. Creació del centre*

Es crea la següent escola d’Educació Infantil de primer cicle:

Província: València

Localitat: Villar del Arzobispo

Denominació: Escola d’Educació Infantil de primer cicle

Titular: Generalitat

Codi: 96690807.

Domicili: Avinguda de la Diputació, número 10

Composició: 2 unitats d’Educació Infantil de primer cicle

Capacitat: 21 places escolars

*Article 2. Inici d’activitats*

1. El centre nou inicia les seues activitats en el curs escolar 2022-2023.

2. En este curs escolar el centre oferix 2 unitats d’Educació Infantil de primer cicle.

3. El centre compta amb 1 mestre o mestra d’Educació Infantil i 2 educadors o educadores d’Educació Infantil.

DISPOSICIONS ADDICIONALS

*Primera. Inscripció*

El que establix este decret s’inscriurà en el Registre de centres docents no universitaris de la Comunitat Valenciana.

*Segona. Equip directiu*

La Direcció Territorial de València amb competències en matèria d’educació nomenarà l’equip directiu del centre de nova creació, de conformitat amb el que s’establix en l’article 137 de la Llei orgànica 2/2006, de 3 de maig, d’educació, i en l’article 19 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyances d’Educació Infantil o d’Educació Primària.

*Tercera. Ràtio*

El nombre màxim d’alumnat per unitat s’establirà d’acord amb el que es regula en la normativa bàsica i en el Decret 58/2021, de 30 d’abril, del Consell, sobre jornada lectiva del personal docent i nombre màxim d’alumnat per unitat en centres docents no universitaris.

DISPOSICIONS FINALS

*Primera. Desplegament*

Es faculta la conselleria competent en matèria d’educació perquè adopte totes les mesures que siguen necessàries per al compliment i desplegament del que s’establix en este decret, així com per a modificar, si és el cas, la denominació i configuració del centre.

*Segona. Publicació i efectes*

Este decret es publicarà en el *Diari Oficial de la Generalitat Valenciana*; no obstant això, els efectes acadèmics i administratius s’entenen referits a l’inici del curs escolar 2022-2023.

  

València, 25 de febrer de 2025

Carlos Mazón Guixot

President de la Generalitat

José Antonio Rovira Jover

Conseller d'Educació, Cultura, Universitats i Ocupació